สาวตากาล็อก คว้ามงกุฎมิสยูนิเวิร์ส 2018
ตรงตามที่แม่เคยฝันเมื่อเธออายุได้13 ปี,โผไม่พลิกเมื่อมงฯมิสยูนิเวิร์ส 2018 ลงที่ ,น.ส.แคทรีโอนา เกรย์, สาวงามตากาล็อกที่สามารถคว้ามงกุฎมิสยูนิเวิร์สไปครองเป็นคนที่ 4 สร้างประวัติศาสตร์ใหม่ให้กับประเทศ เป็นที่ชื่นชมของบรรดาแฟนคลับนางงามทั้งในไทยและต่างประเทศ ที่ตามเชียร์ผ่านไอจีของเธอ,ในการประกวดมิสยูนิเวิร์ส 2018 ในรอบตัดสินครั้งนี้ได้นำเสนอความเป็นไทยบนเวทีประกวด สู่สายตาชาวโลกอย่างที่ไม่เคยมีประเทศเจ้าภาพใดได้สิทธิ์มาก่อน ความสวยงามของเวทีได้นำเสนอความเป็นไทยให้สอดคล้องกับความเป็นสากลในแบบ ฉบับของการประกวดมิสยูนิเวิร์ส และกระแสตอบรับที่ดี ส่งผลให้ทีมผู้บริหารบริษัททีพีเอ็น 2018 จำกัด ผู้ได้ลิขสิทธิ์ในการจัดการประกวด ยิ้มหน้าบาน พร้อมกล่าวว่า ขอเวลาในอีก 2 สัปดาห์จะแถลงเกี่ยวกับการจัดการประกวดมิสยูนิเวิร์ส ไทยแลนด์ในปี 2019 ซึ่งอาจจะมีข่าวดี พร้อมเฉลยว่า การประกวดครั้งนี้ได้ใช้เงินในการจัดการประกวดรวมค่าลิขสิทธิ์ไปกว่า 500 ล้านบาท,การประกวดครั้งนี้ยังสร้างความประทับใจให้แก่ ,อังเคลา ปอนเซ, มิสยูนิเวิร์สสเปน สตรีข้ามเพศคนแรกที่ได้เข้ามาสู่เวทีนี้ ซึ่งเธอได้เผยว่า ถือเป็นเกียรติที่ได้มาร่วมการประกวดครั้งนี้ โดยส่วนตัวดีใจและปลื้มใจมาก ไม่ได้หวังจะได้ตำแหน่งใดๆ แค่การได้รับโอกาสนี้ ก็ถือว่ามากแล้ว เพราะได้แสดงตัวตน และให้ผู้หญิงอีกมิติหนึ่งได้รับการยอมรับ แถมได้พื้นที่บนเวทีประกวดมิสยูนิเวิร์สอีกด้วย,ส่วน ,แคทรีโอนา เกรย์, มิสยูนิเวิร์ส 2018 คนล่าสุด ซึ่งนับตั้งแต่ที่เธอรู้ว่าประเทศไทยเป็นเจ้าภาพจัดการประกวด เธอก็ทำการบ้านมาอย่างดี โดยทำคลิปโปรโมตประเทศไทยโพสต์ลงในไอจีของเธอเอง พร้อมแสดงความยินดีที่อยากมาประกวดที่เมืองไทย และเมื่อมาถึงเมืองไทยก็ได้รับการต้อนรับอย่างอบอุ่น ตื้นตันจนกระซิบบอกทีมงานว่า ทีแรกแอบกังวลเล็กน้อย เพราะกลัวว่าแฟนคลับนางงามของไทยจะไม่ต้อนรับ เพราะถือเป็นประเทศคู่แข่ง แต่กลับได้รับเสียงเชียร์อย่างกึกก้องจากแฟนคลับคนไทย จนรู้สึกดีใจเป็นอย่างยิ่ง เธอจึงเป็นนางงามที่มั่นใจและเป็น ตัวเต็ง เป็นที่จับตามองคนหนึ่งนับตั้งแต่มาถึงประเทศไทย,มิสยูนิเวิร์ส 2018 วัย 24 ปี นอกจากความสวย ความสูงที่โดดเด่น 178 ซม.แล้ว เธอยังมีดีกรีจบการศึกษาปริญญาโท ด้านทฤษฎีดนตรี เป็นนักรณรงค์เรื่อง HIV/AIDS และยังเป็นนางแบบ พิธีกรรายการโทรทัศน์ นักร้องเสียงดี มีเพลงออกซิงเกิล ก่อนเดินทางมาประกวดที่เมืองไทย ในชื่อเพลง In These Together เพลงที่มีความหมายเชื่อมต่อทุกคนเข้าด้วยกัน ไม่ว่าจะมีวัฒนธรรมที่แตกต่างกันก็ตาม นอกจากนี้เธอยังมีประสบการณ์อย่างดีในการประกวดนางงาม เพราะเคยติด 1 ใน 5 ของการประกวดมิสเวิลด์ 2016,การเดินทางมาประกวดมิสยูนิเวิร์ส 2018 ในครั้งนี้ เธอบอกว่า มีความกดดันสูง เพราะแฟนคลับมีความคาดหวังในนางงามฟิลิปปินส์หลายอย่าง และสุดท้ายเธอก็ทำได้สำเร็จ เป็น ,มิสยูนิเวิร์ส 2018, คนล่าสุด ตามที่แม่เธอฝัน ว่า เธอสวมชุดสีแดงรับตำแหน่งนี้เมื่อตอนที่เธออายุ 13 ปี หลังจากนี้เธอจะเดินทางกลับประเทศฟิลิปปินส์ บ้านเกิด เพื่อฉลองความสำเร็จก่อนที่จะเดินทางไปปฏิบัติภารกิจในฐานะมิสยูนิเวิร์ส 2018 ที่นิวยอร์ก ประเทศสหรัฐอเมริกา.
โผไม่พลิกเมื่อมงฯมิสยูนิเวิร์ส 2018 ลงที่ น.ส.แคทรีโอนา เกรย์ สาวงามตากาล็อกที่สามารถคว้ามงกุฎมิสยูนิเวิร์สไปครองเป็นคนที่ 4 สร้างประวัติศาสตร์ใหม่ให้กับประเทศ
การประกวดมิสยูนิเวิร์ส 2018,แคทรีโอนา เกรย์,สาวตากาล็อก,นางงามฟิลิปปินส์,อังเคลา ปอนเซ